নিকটাত্মীয়দের ধারণা, আর্থিক অনটনে থাকায় ছেলেদের শ্বশুরের টাকায় পড়ানোর লক্ষ্যে এত অল্প বয়সে বিয়ে করান আবুল হাসনাত। এ বিষয়ে শায়লা-সায়মার মা বলেন, আতাউলকে ঢাকার একটি বেসরকারি ডেন্টাল কলেজে ভর্তির টাকা এবং বৃত্তি (স্কলারশিপ) নিয়ে বিদেশে পড়তে যাওয়ার খরচ তিনি দিয়েছেন। এইচএসসি পাসের পর ২০০৩ সালে সাইফুল বৃত্তি নিয়ে যুক্তরাজ্যে যান। সেখানকার গ্লামরগান বিশ্ববিদ্যালয়ে কম্পিউটার ইঞ্জিনিয়ারিংয়ে পড়েন। ছাত্রাবস্থায় তিনি ২০০৫ সালে আইব্যাকস নামে তথ্যপ্রযুক্তির প্রতিষ্ঠান গড়ে তোলেন। তিনি ব্যবসায় খুবই ভালো করেন বলে যুক্তরাজ্যের সংবাদপত্র টেলিগ্রাফ-এর এক প্রতিবেদনে বলা হয়।